Hvesehuggorm

Bitis arietans arietans
 Bitis arietans somalica

Hvesehuggorm eller puffadder (vitenskapelig navn Bitis arietans) er en giftig slange av hoggormfamilien som finnes i det vestlige Arabia og over hele det afrikanske kontinentet sør for Sahara, utenom ørkenområder og regnskoger.

Puffadderen karakteriseres av en kraftig kropp og et stort hode. Den blir som regel rundt en meter lang, men individer opp mot 190 cm og 6 kilo er observert.

Denne slangen forårsaker flere dødsfall enn noen annen afrikansk slange. Dette har årsak i en kombinasjon av ulike faktorer, som stor utbredelse, store mengder sterk gift og et aggressivt gemytt. Slangen har et kraftig bitt, med lange hoggtenner som kan trenge gjennom tekstiler og mykt lær. Puffadderen har for vane å ligge stille og vente på sitt bytte, gjerne i nærheten av stier og andre områder hvor mennesker ferdes. Om den blir overrasket av mennesker, vil den ofte bite før den forsøker å flykte.

 Eksterne lenker 


Kategori:Hoggormfamilien
Kategori:Dyr formelt beskrevet av Blasius Merrem
Kategori:Krypdyr formelt beskrevet i 1820